

**Písomný výstup pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola Sama Cambela, Školská 14, 976 13 Slovenská Ľupča |
| 1. Názov projektu | Zvýšenie kvality vzdelávania na ZŠ Sama Cambela v Slovenskej Ľupči |
| 1. Kód projektu ITMS2014+ | 312011R070 |
| 1. Názov pedagogického klubu | **5.6.3. Pedagogický klub - finančná gramotnosť s písomným výstupom** |
| 1. Meno koordinátora pedagogického klubu | Mgr. Anna Dávidová |
| 1. Školský polrok | február 2020 – jún 2020 |
| 1. Odkaz na webové sídlo zverejnenia písomného výstupu | [www.zsslovlupca.edu.sk](http://www.zsslovlupca.edu.sk) |

10.

|  |
| --- |
| **Úvod:**  Klub bol zameraný na riešenie úloh z finančnej gramotnosti, ktoré vychádzali z reálnych situácií. Úlohy zostavovali len učitelia, z dôvodu prerušenia činnosti pedagogických klubov počas mimoriadnej situácie. Učitelia vytvorili inovatívne vyučovacie metódy a formy (zážitkové učenie, projektové vyučovanie, kvíz), ktoré využijú na vyučovaní v nasledujúcom školskom roku. Zo zozbieraných materiálov sme začali vytvárať zbierku úloh zameraných na finančnú gramotnosť.  **Stručná anotácia**  Výstup bude mať dve časti :  1. návrh inovatívnych metód vo vyučovaní finančnej gramotnosti  2. návrh zbierky úloh s tematikou finančnej gramotnosti  **Kľúčové slová**  reklama, antireklama, reklamný spot, vhodnosť a primeranosť reklamy a antireklamy, marketing,práva spotrebiteľa, ochrana spotrebiteľa, národný zákon o ochrane spotrebiteľa, poistky osobné, poistky nehnuteľností a auta, numizmatika, Múzeum mincí a medailí v Kremnici, história mincovníctva, bankovka, pamätné mince  **Zámer a priblíženie témy písomného výstupu**  Zámerom písomného výstupu je ponúknuť kolegom, učiteľom 2. stupňa ZŠ pomôcku – konkrétne zbierku úloh zostavenú z vybraných príkladov, overených na 2. stupni ZŠ. Pri výbere jednotlivých úloh sme vychádzali z našich dlhoročných skúseností a k výberu najvhodnejších úloh sme prišli po výmene skúseností z aplikácií úloh v praxi. Základným cieľom obsahu zbierky je vychovať finančne gramotného jednotlivca, ktorý sa orientuje v súčasnom finančnom svete a dosiahne znalosti, schopnosti a hodnotové postoje potrebné k tomu, aby sa dokázal finančne zabezpečiť. Úlohy a aktivity sú zamerané na rozvoj matematického a kritického myslenia a zvýšenia finančnej gramotnosti. Pri výbere inovatívnych metód sme zvažovali aktivity jednoducho realizovateľné na vyučovacej hodine, tomu sme prispôsobili aj výber pomôcok. |

|  |
| --- |
| **Jadro:**  **Popis témy/problému**   1. **Návrh inovatívnych metód vo vyučovaní finančnej**   **gramotnosti**   1. **0 € ZŠ SC:**   **Pomôcky –** 0 €bankovka, papier rôzneho formátu, nožnice, lepidlo, ceruzky, farbičky, perá, fixky, počítač  **Oboznámenie sa so základnými informáciami**  Žiakom bol prečítaný text o projekte Euro Souvenir, v ktorom sa priblížila myšlienka a história konceptu Euro Souvenir.  **História**  bankovka-rub  Tvorcom myšlienky Euro Souvenir bankoviek je Francúz Richard Faille, ktorý v roku 1996 začal spoluprácu s francúzskou mincovňou „Monnaie de Paris“. Jeho myšlienkou bolo vyrábať personalizované medaile, ktoré by múzeá, turisticky zaujímavé miesta či lokality, alebo zábavné parky predávali svojim návštevníkom ako suvenír. Tento nápad sa veľmi úspešne ujal a počas 18 ročnej spolupráce predal viac ako 60 miliónov personalizovaných medailí. V súčasnosti si aj na Slovenku môžete kúpiť pamätné medaily v  mnohých kultúrnych pamiatkach a turistických lokalitách, ktoré sú však zhotovované u lokálnych výrobcov. V roku 2015 Richard Faille opäť vytvoril nový, moderný a jedinečný koncept, ktorý je úspešným pokračovateľom predošlej myšlienky. Je ním Euro Souvenir. Prvá skutočná oficiálna euro suvenírová bankovka „Euro Souvenir“, ktorá sa zvykne označovať aj ako 0 euro bankovka. Nový koncept sa v roku 2015 veľmi úspešne rozbehol v rámci Francúzska a nasledujúce roky sa rozšíril aj do ďalších krajín ako je Nemecko, Rakúsko, Španielsko, Portugalsko, Belgicko, Luxembursko, Švajčiarsko, kde sa rovnako stretol s obrovským záujmom tak turistov, ako aj zberateľov. Od roku 2018 sa tento koncept rozšíril aj na Slovensko a do Českej republiky. Koncept Euro Souvenir však prekročil už aj hranice Eurozóny, či dokonca Európskej únie a niekoľko bankoviek bolo vydaných v krajinách ako je USA, Rusko a Čína.  **Čím je koncept Euro Souvenir taký výnimočný?**  S nástupom eura došlo k určitej strate národnej identity jednotlivých krajín eurozóny vzhľadom k tomu, že sa používajú univerzálne návrhy euro bankoviek, ktoré neumožňujú krajinám používajúcich euro tvorbu vlastných motívov, tradične zobrazujúcich najdôležitejšie kultúrne ale aj prírodné lokality, či osobnosti. Výnimočné na tomto koncepte je práve aj to, že vďaka nemu sa na bankovku môžu opäť dostať významné miesta ale aj osobnosti danej krajiny a to dokonca aj také, ktorým by to nebolo dopriate na obehových bankovkách, vzhľadom na obmedzený počet nominálnych hodnôt bankoviek. Aj napriek individuálnym emisiám jednotlivých krajín, koncept Euro Souvenir krajiny Európy nerozdeľuje, ale naopak spája a to práve prezentovaním ich výnimočných a zaujímavých lokalít či osobností na bankovkách konkrétnej krajiny, ktoré sú v rámci zberateľskej turistiky približované obyvateľom ostatných krajín Európy. Euro Souvenir bankovka nie len že vyzerá ako práva bankovka, ona aj pravá je. Je vyrobená na pravom 100% bavlnenom papieri ako pravé euro bankovky a obsahuje množstvo ochranných prvkov ako sú hologram, vodotlač, mikrotlač, UV ochranné prvky a iné.  **Staňte sa aj vy súčasťou úspešného konceptu a dostaňte vašu kultúrnu pamiatku, turistickú destináciu či zaujímavú lokalitu na suvenírovú bankovku.**  Do projektu sa zapojila aj naša obec Slovenská Ľupča v máji 2020 so zobrazením Hradu Ľupča na 0 Eurovej bankovke.    **Popis aktivity**  1. oboznámenie sa s projektom Euro Souvenir  2. ukážka 0 € bankovky Hrad Ľupča (ukážka iných 0 € bankoviek)  3. vyhľadaj na internete ďalšie už existujúce bankovky na Slovensku  4. priprav návrh 0 € bankovky našej školy, s prihliadnutím na dodržanie  kritérií pre 0 € bankovky.  5. odprezentuj svoj návrh pred ostatnými spolužiakmi  6. hlasovanie žiakov o najlepšom návrhu bankovky  7. výstavka žiackych prác v priestoroch školy  **Odporúčanie**   * Využitie medzipredmetových vzťahov – informatika, výtvarná výchova, dejepis, geografia, regionálna výchova * Možnosť obmeny návrhu podľa regionálnych významných prvkov, lokalít a osobností ( Kláštorisko, Tibor Andrašovan, chránený poniklec slovenský, ... )   **E) Tri oriešky pre spotrebiteľa**  **Pomôcky –** úvodný text a pomocné texty, internet, pero, farbičky, papier a farebný papier, nožničky, lepidlo  **Oboznámenie sa s úvodným textom - 10 základných práv spotrebiteľov v EU**  1. Nakupujte čo chcete, kde chcete.  2. Ak výrobok nefunguje, pošlite ho späť.  3. Vysoká úroveň bezpečnosti pre potraviny a iný spotrebný tovar.  4. Vedzte, čo jete.  5. Zmluvy by mali byť korektné voči spotrebiteľom.  6. Spotrebitelia niekedy môžu zmeniť názor.  7. Zjednodušenie porovnávania cien.  8. Spotrebiteľa nemožno zavádzať.  9. Ochrana počas dovolenky.  10. Účinná náhrada škody pri cezhraničných sporoch.  **Prvý oriešok - mobil**  **Popis aktivity:**  Dramatizácia situácie – čo ak si kúpiš nový mobilný telefón a vzápätí sa ti pokazí?  Predstav si, že si si kúpil nový mobilný telefón a doma natešený zistíš, že nefunguje. Rodina (trieda), dáva návrhy, ako problém riešiť.  Pri aktivite využijeme brainstorming, zážitkové učenie, práva spotrebiteľa, vyhľadávanie informácií na internete.  Vyhodnotenie aktivity:  Podľa európskeho práva môžeme žiadať o opravu, zníženie ceny, zľavu, nový tovar, alebo úplne vrátenie tovaru. Ak produkt, ktorý si kúpime, nevyhovuje v zmluve uzavretej s predajcom v čase nákupu, môžeme ju zrušiť a mobil môžu opraviť alebo vymeniť. To platí počas 2 rokov po kúpe tovaru.  Táto aktivita sa vzťahuje na 2.právo spotrebiteľa z 10 základných práv spotrebiteľov v EU - *Ak výrobok nefunguje, pošlite ho späť.*  **Druhý oriešok - spotrebiteľ nesmie byť klamaný – vyhral si, aj keď si nesúťažil**  **Popis aktivity:**  Žiaci v skupinách pripravia propagačný materiál, v ktorom budú lákať zákazníkov ku kúpe ich produktov, pričom môžu využiť prvky zavádzajúcej reklamy – výhra vecnej ceny, aj finančnej ceny, podmienenej objednaním ponúkaného tovaru a telefonovaním na uverejnené čísla.  Žiaci prezentujú prácu skupiny, ostatní navzájom diskutujú o rizikách spojených s reakciou na takúto ponuku a o morálnych aspektoch takéhoto konania.  Vyhodnotenie aktivity:  Tento typ reklamy, ktorá zavádza a klame spotrebiteľa, je v EU zakázaná.  Táto aktivita sa vzťahuje na 8.právo spotrebiteľa z 10 základných práv spotrebiteľov v EU - *Spotrebiteľa nemožno zavádzať.*  **Tretí oriešok – vieš, čo ješ?**  **Popis aktivity**  Úlohou žiakov je priniesť rôzne potravinové obaly a z nich zistiť informácie o zložení, energetickej hodnote, prísadách, použitých farbivách, konzervačných látkach, sladidlách a krajine pôvodu.  Usmerňujeme diskusiu o dôležitosti a potrebe označovania tovarov a najmä ich čítania spotrebiteľmi. Žiaci s intoleranciami a alergiami môžu túto diskusiu obohatiť o vlastné skúsenosti.  Vyhodnotenie aktivity:  Táto aktivita sa vzťahuje na 4.právo spotrebiteľa z 10 základných práv spotrebiteľov v EU - *Vedzte, čo jete.*  **2. Návrh zbierky úloh s tematikou finančnej gramotnosti**  Pripravovaná zbierka bude mať 4 časti. V tomto písomnom výstupe sa venujeme 2.časti: Stavebníctvo – odhad nákladov, plánovaný rozpočet, realizačný rozpočet, aplikácia v praxi  **Staviam, staviam dom**  **Pomôcky:** architektonická štúdia – pôdorys stavby, kalkulačka, pero, papier, meracie pásmo  **Príklad 1 – pred začatím stavby na základe architektonickej štúdie**  Úlohou žiakov je zostavenie časti rozpočtu – zvislé (stenové) konštrukcie na realizáciu stavby jednoduchého rodinného domu z architektonickej štúdie. Rozpočet (cenový odhad) vychádza z jednotkových kumulatívnych odhadov cien, napr. bežný m2 steny sa skladá z maľovky, jemnej omietky, hrubej omietky, tehly a zapracovania, manipulácie materiálu. Cena je stanovená odhadom na 50 € na m2.  Architektonická štúdia je vhodným podkladom pre odhad ceny z kumulovaných cien, ktoré sa približujú reálnej hodnote stavby, ale nie je možné stanoviť presnú cenu nakoľko podrobnosť podkladu nie je dostatočne presne znázornená.      **Príklad 2 – realizácia stavby**  Úlohou žiakov je zostavenie časti rozpočtu – zvislé (stenové) konštrukcie na realizáciu stavby jednoduchého rodinného domu z realizačného projektu.  Úlohou žiakov je na základe jednoduchého pôdorysu stavebného objektu zistiť skutočné rozmery objektu a ocenenie položiek ich skutočnou cenou. Realizačný projekt obsahuje presnú špecifikáciu jednotlivých materiálov, preto je možné stanoviť presnú cenu konštrukcie.  Realizačný rozpočet vychádza z platných jednotkových cien, napr. m2 steny maľovky akrylátovej bielej (3 €), jemnej omietky (7 €), hrubej omietky vápeno-cementová hr. 15 mm (12 €), tehly hr. 250 mm P4 (20 €)...    **Príklad 3 – zhodnotenie stavby**  Úlohou žiakov je porovnať plánovaný rozpočet stavby s realizačným rozpočtom stavby, stanoviť odchýlku a zistiť či sa jedná o prekročenie alebo úsporu finančných prostriedkov vyjadrených v € a v %.  Doplnenie uvedených príkladov konkrétnymi číslami bude realizované v rámci prípravy na konkrétnu hodinu finančnej gramotnosti.  **Obmeny úloh:**  V budove školy vybrať priestor, v ktorom chceme vybudovať priečku, zistiť potrebné údaje na jej stavbu a vypočítať náklady.  Vybrať jednoduchý priestor v škole, odmerať ho a zakresliť jeho pôdorys vo vhodnej mierke – každá skupina môže v inej mierke. |
| **Záver:**  **Zhrnutia a odporúčania pre činnosť pedagogických zamestnancov**  Nasledovné činnosti boli vybrané, lebo najlepšie korešpondujú s cieľmi klubu a rozvojom finančnej gramotnosti, práv spotrebiteľa aj čítaním s porozumením. Náš klub sa zameral na finančnú gramotnosť, nakoľko vidíme nedostatky v praktických skúsenostiach u žiakov. Nedostatky sú najmä pri riešení úloh zo života, žiaci majú málo skúseností, nedokážu správne hospodáriť s finančnými prostriedkami, neorientujú sa v spotrebiteľskom svete, nepoznajú práva spotrebiteľa, neuvedomujú si vplyv reklamy. Pre oživenie sme zaradili úlohu o návrhu eurobankovky. Na posilnenie praktických skúseností sme zaradili úlohy zo stavebníctva.  Odporúčame kolegom využívať rôzne aktivity na rozvoj finančnej gramotnosti, aby žiakov čo najviac zaujali a prejavili aktívny záujem.  Finančná gramotnosť podľa NŠFG je „Schopnosť využívať poznatky, zručnosti a skúsenosti na efektívne riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti“ ( MŠVVaŠ SR, 2014) |

|  |  |
| --- | --- |
| 1. Vypracoval (meno, priezvisko) | Mgr. Dagmar Jakušová |
| 1. Dátum | 30.06.2020 |
| 1. Podpis |  |
| 1. Schválil (meno, priezvisko) | Mgr. Renáta Maloveská, Mgr. Anna Dávidová, Ing.Petra Lesníková, PhD. |
| 1. Dátum | 30.06.2020 |
| 1. Podpis |  |